ПРОТОКОЛ №1

За изменение на устава на Европейската инвестиционна банка

ЧАСТ ПЪРВА

ИЗМЕНЕНИЯ НА УСТАВА НА ЕВРОПЕЙСКАТА ИНВЕСТИЦИОННА БАНКА

ЧЛЕН 1

Протоколът за устава на Европейската инвестиционна банка се изменя както следва:

- членове 3 и 4, параграф1, алинея първа, член 11, параграф 2, алинея първа, втора и трета, член 12, параграф 2 и член 13, параграф 1,алинея първа се заменят от следните текстове;

- добавя се нова четвърта алинея след член 11, параграф 2, алинея трета;

"Член 3

В съответствие с член 266 от този договор, членове на банката са както следва:

- Кралство Белгия,

- Чешка република,

- Кралство Дания,

- Федерална република Германия,

- Република Естония,

- Република Гърция,

- Кралство Испания,

- Френската република,

- Ирландия,

- Италианската република,

- Република Кипър,

- Република Латвия,

- Република Литва,

- Великото херцогство Люксембург,

- Република Унгария,

- Република Малта,

- Кралство Нидерландия,

- Република Австрия,

- Република Полша,

- Португалската република,

- Република Словения,

- Словашката република,

- Република Финландия,

- Кралство Швеция,

- Обединено кралство Великобритания и Северна Ирландия"

Член 4, параграф 1, алинея първа

"1. Капиталът на банката е EUR 163727670000, записан от страните-членки както следва [1]:

Германия | 26649532500 |

Франция | 26649532500 |

Италия | 26649532500 |

Обединеното кралство | 26649532500 |

Испания | 15989719500 |

Белгия | 7387065000 |

Нидерландия | 7387065000 |

Швеция | 4900585500 |

Дания | 3740283000 |

Австрия | 3666973500 |

Полша | 3635030500 |

Финландия | 2106816000 |

Гърция | 2003725500 |

Португалия | 1291287000 |

Чешка република | 1212590000 |

Унгария | 1121583000 |

Ирландия | 935070000 |

Словакия | 408489500 |

Словения | 379429000 |

Литва | 250852000 |

Люксембург | 187015500 |

Кипър | 180747000 |

Латвия | 156192500 |

Естония | 115172000 |

Малта | 73849000 |

Член 11, параграф 2, алинея първа, втора и трета

"2. Съветът на Директорите се състои от двадесет и шест директори и шестнадесет алтернативни директори.

Директорите се назначават от Съвета на гуверньорите за срок от пет години, един определен от всяка държава-членка и един определен от Комисията.

Алтернативните директори се назначават от Съвета на гуверньорите за срок от пет години, както е посочено по-долу:

- двама алтернативни директори, определени от Федерална република Германия,

- двама алтернативни директори, определени от Френската република,

- двама алтернативни директори, определени от Италианската република,

- двама алтернативни директори, определени от Обединено кралство Великобритания и Северна Ирландия,

- един алтернативен директор, определен по общо съгласие от Кралство Испания и Португалската република,

- един алтернативен директор, определен по общо съгласие от Кралство Белгия, Великото херцогство Люксембург и Кралство Нидерландия,

- един алтернативен директор, определен по общо съгласие от Кралство Дания, Република Гърция и Ирландия,

- един алтернативен директор, определен по общо съгласие от Република Австрия, Република Финландия и Кралство Швеция,

- трима алтернативни директори, определени по общо съгласие от Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република,

- един алтернативен директор, определен от Комисията."

Член 11, параграф 2, алинея четвърта:

"Съветът на директорите избира в състава си шест експерти без право на глас: трима членове и трима алтернативни."

Член 12, параграф 2

"2. Освен, ако друго не е предвидено в този устав, решенията на Съвета на директорите се взимат най-малко от една трета от членовете, които имат право на глас, представляващи най-малко петдесет процента от записания капитал. Квалифицираното мнозинство изисква осемнадесет гласа в полза на предложението и шестдесет и осем процента от записания капитал. Правилникът за дейността на банката урежда кворума, който се изисква, за да бъдат действителни решенията на Съвета на директорите."

Член 13, параграф 1, алинея първа

"1. Управителният комитет се състои от председател и осем заместник-председатели, назначени за срок от шест години от Съвет на гуверньорите по предложение на Съвета на Директорите. Техните мандати им могат да бъдат подновявани."

ЧАСТ ВТОРА

ПРЕХОДНИ РАЗПОРЕДБИ

ЧЛЕН 2

Кралство Испания внася EUR 309686775 като дял в капитала за записаното от него увеличение на капитала. Тази сума се внася на осем равни вноски падежът, на които настъпва на 30/09/2004, 30/09/2005, 30/09/2006, 31/03/2007, 30/09/2007, 31/03/2008, 30/09/2008 и 31/03/2009 [2].

Кралство Испания внася сумата на осем равни вноски с падеж, посочен на датите по-горе, към резервите и провизиите, определени за резерви, както и към сумите, които все още не са отнесени към резервите и провизиите, състоящи се от разликата в отчета за приходите и разходите, изготвен в края на месеца, предхождащ присъединяването, както са вписани в баланса на банката, в размер отговарящ на 4,1292% от резервите и провизиите.

ЧЛЕН 3

От датата на присъединяването, новите държави-членки внасят следните суми, съответстващи на дела им в записания капитал, както е определен в член 4 на този устав [3].

Полша | EUR 181751525 |

Чешка република | EUR 60629500 |

Унгария | EUR 56079150 |

Словакия | EUR 20424475 |

Словения | EUR 18971450 |

Литва | EUR 12542600 |

Кипър | EUR 9037350 |

Латвия | EUR 7809625 |

Естония | EUR 5758600 |

Малта | EUR 3692450 |

Тези суми се внасят на осем равни вноски с падеж 30/09/2004, 30/09/2005, 30/09/2006, 31/03/2007, 30/09/2007, 31/03/2008, 30/09/2008 и 31/03/2009 [4].

ЧЛЕН 4

Новите държави-членки внасят сумата на осем равни вноски с падеж, посочен на датите в член 3, към резервите и към провизиите, определени за резерви, както и към сумата, която трябва да се добави към резервите и провизиите, състояща се от разликата в отчета за приходите и разходите, установена в края на месеца, предхождащ присъединяването, както са записани в баланса на банката, в размерите, отговарящи на следните дялове от резервите и провизиите [5]:

Полша | 2,4234% |

Чешка република | 0,8084% |

Унгария | 0,7477% |

Словакия | 0,2723% |

Словения | 0,2530% |

Литва | 0,1672% |

Кипър | 0,1205% |

Латвия | 0,1041% |

Естония | 0,0768% |

Малта | 0,0492% |

ЧЛЕН 5

Капиталът и плащанията, предвидени в членове 2, 3 и 4 от този протокол се изплащат от Кралство Испания и новите държави-членки в брой в евро освен, ако не е прието единодушно от Съвета на гуверньорите изключение от правилото.

ЧЛЕН 6

1. Към момента на присъединяването, Съветът на гуверньорите назначава директор за всяка нова държава-членка, както и алтернативни директори, както е посочено в член 11, параграф 2 от устава.

2. Мандатът на директорите и на алтернативните директори, назначени по този начин, изтича в края на годишното събрание на Съвета на гуверньорите, по време на което се приема годишния отчет за финансовата 2007 г.

3. Към момента на присъединяването, Съветът на директорите избира експертите и алтернативните експерти.

[1] Посочените цифри за новите държави-членки са индикативни и се основават на прогнозните данни от 2002 г., обнародвани от Евростат (New Cronos)."

[2] Тези данни се основават на предположението, че ефективното присъединяване на новите държави-членки ще се състои през последните два месеца преди 30/09/2004 г.

[3] Посочените цифри за новите държави-членки са индикативни и се основават на прогнозните данни от 2002 г., обнародвани от Евростат (New Cronos).

[4] Тези данни се основават на предположението, че ефективното присъединяване на новите държави-членки ще се състои през последните два месеца преди 30/09/2004 г.

[5] Посочените цифри за новите държави-членки са индикативни и се основават на прогнозните данни от 2002 г., обнародвани от Евростат (New Cronos).

--------------------------------------------------